**Izziņa par atzinumos sniegtajiem iebildumiem**

Ministru kabineta noteikumu projekts "Grozījumi Ministru kabineta 2016.gada 9.augusta noteikumos Nr.534 "Darbības programmas "Izaugsme un nodarbinātība" 4.2.1.specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi""

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 12.03.2019., 04.04.2019. |
|  |  |
| Saskaņošanas dalībnieki | Tieslietu ministrija, Finanšu ministrija. |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Vispārīgs priekšlikums** | **Finanšu ministrijas 19.03.2019. 7.priekšlikums:**" 7. Lūdzam aktualizēt un iesūtīt saskaņošanai FM rādītāju pasi, ņemot vērā noteikumu projektā ierosinātās izmaiņas." | **Ņemts vērā**Radītāju pase tiks nosūtīta pēc MK noteikumu projekta apstiprināšanas MK. |  |
|  |  | **Finanšu ministrijas 11.04.2019. 2.priekšlikums:**" 2. Lai nodrošinātu nepārprotami skaidru un korekti formulētu uzdevumu, lūdzam izteikt MK sēdes protokollēmuma projekta 2.punktu šādā redakcijā: “2. Saskaņā ar Ministru kabineta 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” 1.pielikumā noteikto Eiropas Reģionālās attīstības fonda un valsts budžeta finansējuma sadalījumu, atbildīgajām ministrijām līdz 2019.gada 31.maijam iesniegt Ekonomikas ministrijai informāciju par to pārziņā esošo projektu ietvaros plānotajām attiecināmajām izmaksām un ar projektiem segtās kvotas apmēru.”. " | **Ņemts vērā**Papildus protokollēmuma projekts papildināts, ka informācija jāiesniedz arī VAS "Valsts nekustamie īpašumi", kā arī noteikts projekta iesnieguma iesniegšanas termiņš Satiksmes ministrijai. | **Attiecīgi precizēts MK sēdes protokollēmuma projekts.** |
|  | **Noteikumu projekta 3.punkts:**"3. Papildināt 36.1 punktu aiz vārdiem "apstiprināts ar nosacījumu, vai" ar vārdiem "apstiprināto darbību ietvaros"." | **Finanšu ministrijas 19.03.2019. 1.priekšlikums:**" 1. Lūdzam izteikt noteikumu projekta 3.punktu šādā redakcijā: “Papildināt 36.1 punktu aiz vārdiem “pēc vienošanās vai līguma slēgšanas” ar vārdiem “projektā apstiprināto darbību ietvaros”, lai nodrošinātu nepārprotami skaidru regulējumu." | **Ņemts vērā** | **Noteikumu projekta 3.punkts izteikts šādā redakcijā:**"Papildināt 36.1 punktu aiz vārdiem "pēc vienošanās vai līguma slēgšanas" ar vārdiem "projektā apstiprināto darbību ietvaros". |
|  | **Noteikumu projekta 4.punkts.** | **Finanšu ministrijas 19.03.2019. 2.priekšlikums:**"2. Lūdzam svītrot noteikumu projekta 4.punktā izteiktā 3.pielikuma 2.punktā noteikto prasību norādīt patērētā karstā ūdens patēriņu (m3), ņemot vērā, ka noteikumu projekta 4.punkts paredz mainīt iesniedzamo datu struktūru un apjomu par enerģijas patēriņu ēkā pārskata gadā. Vēršam uzmanību, ka nedzīvojamās ēkās ar komunālo pakalpojumu sniedzējiem notiek norēķini par siltumenerģiju, aukstā ūdens apgādi, elektroenerģiju, līdz ar to nav nepieciešamība uzskaitīt karstā ūdens tilpuma patēriņu. Lūdzam izvērtēt, vai ir lietderīgi atteikties no prasības norādīt energoresursu patēriņu pa mēnešiem, ņemot vērā, ka pēc vasaras siltumenerģijas vai kurināmā patēriņa var novērtēt siltumenerģijas patēriņu karstā ūdens sistēmā."**Finanšu ministrijas 19.03.2019. 3.priekšlikums:**" 3. Lūdzam noteikumu projekta 4.punktā izteiktajā 3.pielikuma 2.punktā norādītās kolonnas nosaukumu “Kurināmā patēriņš, m3/kg (ja lokālā siltumapgāde)” izteikt šādā redakcijā: “Kurināmā patēriņa un tā uzskaites mērvienība (ja lokālā siltumapgāde)” un papildināt tabulu ar skaidrojumu: “\*- uzkaitē izmantojamā mērvienība: kg – kilograms, litrs, nm3 – normālkubikmetrs (dabasgāzei), m3 – kubikmetrs (nepieciešamības gadījumā paskaidrot, piemēram, koksnes kurināmiem – vai attiecas uz krautu vai bērtu malku)”." | **Ņemts vērā** | **Atbilstoši precizēts Noteikumu projekta 4.punkts** |
|  | **Finanšu ministrijas 11.04.2019. 1.priekšlikums:**" 1. Lūdzam aizstāt noteikumu projekta 4.punktā ietvertā MK noteikumu Nr.534 3.pielikumā skaitli un vārdus “1.Pārskata sagatavotājs” ar skaitli un vārdiem “3.Pārskata sagatavotājs”. " | **Ņemts vērā** | **Atbilstoši precizēts Noteikumu projekta 4.punkts** |
|  | **Noteikumu projekta sākotnējās ietekmes novērtējuma ziņojums (anotācija)** | **Tieslietu ministrijas 15.03.2019. 1.iebildums:**"1.Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir pārņemtas atbilstoši noteikumu projekta anotācijas I sadaļas 2. punktā norādītajai Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK. Ņemot vērā minēto, lūdzam precizēt noteikumu projekta anotāciju, jo Tieslietu ministrija varēs sniegt precīzu izvērtējumu par noteikumu projekta atbilstību minētajai direktīvai pēc anotācijas V sadaļas, jo īpaši tās 1. tabulas, aizpildīšanas." | **Ņemts vērā** | **Attiecīgi precizēta anotācija.** |
|  | **Finanšu ministrijas 19.03.2019. 1.iebildums:**"1.Lūdzam papildināt noteikumu projekta anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2.punkts) ar detalizētu informāciju un aprēķiniem, kā noteikumu projekta 2.punktā ierosinātie grozījumi attiecībā uz attiecināmo izmaksu ierobežojumu uz ēkas platības kvadrātmetru ietekmēs mērķu un rādītāju sasniegšanu." | **Ņemts vērā**Skaidrojam, ka ierosinātie grozījumi neietekmē sasniedzamo iznākumu rādītāju sasniegšanu, jo kvalitātes kritērijs Nr.1 "plānotais enerģijas ietaupījums (MWh/gadā) pret projekta attiecināmajām izmaksām (tūkstošos euro)" netiek mainīts. | **Attiecīgi precizēta anotācija.** |
|  | **Finanšu ministrijas 19.03.2019. 2.iebildums:**" 2. Lūdzam papildināt noteikumu projekta anotācijas I sadaļas 2.punktu ar skaidrojumu, kā plānots piemērot noteikumu projekta 2.punktā ierosinātos grozījumus un kā tie ietekmēs jau iesniegtos projektus, īstenošanā esošos projektus un finansējuma saņēmējus, t.sk. kontekstā ar anotācijas I sadaļas 2.punkta trešajā rindkopā norādīto, proti, ka EM ierosina ministrijām noteikto kvotu ietvaros īstenot mazāku skaitu energoefektivitātes projektu nekā sākotnēji plānots. Papildus lūdzam nepieciešamības gadījumā precizēt minēto informāciju, ņemot vērā, ka projekta iesniedzējs var būt arī valsts augstskolas un valsts kapitālsabiedrības. Vienlaikus lūdzam papildināt anotācijas I sadaļas 2.punktu ar aktuālo informāciju par līdz šim investēto un vēl pieejamo finansējumu resoru kvotu ietvaros, t.sk. ietverot informāciju par resoriem, kuru kvotu ietvaros ar līdz šim apstiprinātajiem/plānotajiem projektiem vēl nav pilnībā izmantots sākotnēji plānotais finansējums, t.i., nav plānoto projektu, kā arī par projektiem, kas līdz šim vēl nav iesniegti. Papildus lūdzam skaidrot anotācijas I sadaļas 2.punktā, līdz kuram brīdim ir iespējams izmantot kvotu, t.i., kad tiks lemts par pārdalēm vai citiem risinājumiem, lai nerastos situācija, kad tiek neefektīvi izmantoti (“iesaldēti”) Eiropas Savienības struktūrfondu un Kohēzijas fonda (turpmāk – ES fondi) līdzekļi. Aicinām izskatīt iespēju noteikumu projektam pievienot MK protokollēmuma projektu, nosakot resoriem konkrētu termiņu, līdz kuram būtu jāiesniedz projekti ar aktuālajām attiecināmajām izmaksām, kā arī uzdevumu EM pārskatīt finansējuma izmantošanu pēc konkrētā termiņa." | **Daļēji ņemts vērā**Skaidrojam, ka CFLA būs nepieciešams pārvērtēt kvalitātes kritēriju Nr.1 "plānotais enerģijas ietaupījums (MWh/gadā) pret projekta attiecināmajām izmaksām (tūkstošos euro)" tiem projektiem, kuri vēlēsies paaugstināt attiecināmās izmaksas projektu apstiprināto darbību ietvaros.MK noteikumu projekta dokumentu pakete papildināta ar MK protokollēmuma projektu, kurā noteikts, ka visiem resoriem līdz 2019.gada 31.maijam jāsniedz informācija Ekonomikas ministrijai par īstenošanā esošo projektu attiecināmajām izmaksām resora kvotas ietvaros. | **Attiecīgi precizēta anotācija.** |
|  | **Finanšu ministrijas 19.03.2019. 3.iebildums:**"3.Lūdzam izvērtēt iespēju papildināt anotācijas I sadaļas 2.punktu, skaidrojot noteikumu projekta 2. un 3.punktā ierosināto grozījumu atbilstību MK noteikumu Nr. 534 30.3 punktā paredzētajam attiecībā uz projekta attiecināmo izmaksu sadārdzinājumu segšanu. Vienlaikus lūdzam precizēt anotāciju, skaidrojot, vai noteikumu projekta 2. un 3.punktā paredzētie grozījumi atbilst pieejai attiecībā uz izmaksu sadārdzinājumiem ES fondu līdzfinansētajos projektos." | **Ņemts vērā**Papildināta anotācija tā, lai resoriem un projektu iesniedzējiem būtu nepārprotami skaidrs, ka projekti vēl joprojām ir jāīsteno kvotu ietvaros, un, ja rodas neattiecināmās izmaksas, tās jāsedz no finansējuma saņēmēja paša rīcībā esošiem līdzekļiem, kas ir saskaņā ar Vadošās iestādes 2018. gada 19. septembra skaidrojumu "ES fondu vadošās iestādes skaidrojums par izmaksu sadārdzinājumu Eiropas Savienības struktūrfondu un Kohēzijas fonda līdzfinansētajos projektos 2014-2020. gada plānošanas periodā". | **Attiecīgi precizēta anotācija.** |
|  | **Finanšu ministrijas 19.03.2019. 4.priekšlikums:**" 4. Lūdzam precizēt anotācijas I sadaļas 2.punktā norādīto datumu, ņemot vērā, ka Eiropas Komisija grozījumus darbības programmā “Izaugsme un nodarbinātība” apstiprināja 2018.gada 7.novembrī." | **Ņemts vērā** | **Attiecīgi precizēta anotācija.** |
|  | **Finanšu ministrijas 19.03.2019. 5.priekšlikums:**" 5. Lūdzam precizēt anotācijas I sadaļas 2.punktā ietverto skaidrojumu par noteikumu projekta 4.punktā paredzētajiem grozījumiem, norādot pilnu atsauci uz MK noteikumiem Nr.13 , lai nodrošinātu tiesisko skaidrību." | **Ņemts vērā** | **Attiecīgi precizēta anotācija.** |
|  | **Finanšu ministrijas 19.03.2019. 6.priekšlikums:**" 6. Lūdzam papildināt anotācijas I sadaļas 2.punktu ar izvērstāku informāciju par noteikumu projekta 4.punktā izteikto grozījumu būtību un to, kādā veidā tas mazinās finansējuma saņēmēja administratīvo slogu." | **Ņemts vērā**Saskaņošanas laikā panākta vienošanās un mainīta MK noteikumu projekta 4.punkta redakcija. | **Attiecīgi precizēta anotācija.** |
|  | **Finanšu ministrijas 11.04.2019. 3.priekšlikums:**" 3. Lūdzam aktualizēt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2.punkts) sniegto progresa informāciju par projektiem līdz 2019.gada 31.martam." | **Ņemts vērā** | **Attiecīgi precizēta anotācija.** |
|  | **Finanšu ministrijas 11.04.2019. 4.priekšlikums:**" 4. Ierosinām papildināt anotācijas I sadaļas 2.punktu ar īsu informāciju arī par noteikumu projekta ietekmi uz pārējo divu iznākuma rādītāju sasniegšanu, nodrošinot informācijas izsekojamību " | **Ņemts vērā** | **Attiecīgi precizēta anotācija.** |
|  | **Finanšu ministrijas 11.04.2019. 5.priekšlikums:**" 5. Ierosinām precizēt anotācijas I sadaļas 2.punktā norādīto informāciju, papildinot ar vārdiem “pārsniedzot noteikumu 1. pielikumā minēto ministrijai pieejamo finansējuma maksimālo apmēru” aiz vārdiem “[..] sadārdzinās projekta plānotās attiecināmās izmaksas”, lai nodrošinātu nepārprotamu redakciju. " | **Ņemts vērā** | **Attiecīgi precizēta anotācija.** |
| Atbildīgā amatpersona |    |
|  | (paraksts)\* |

Piezīme.

\* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristaps Zvaigznītis

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Enerģētikas finanšu instrumentu nodaļas vecākais eksperts  |
| (amats) |
| tālr. 67013171 |
| (tālruņa un faksa numurs) |
| Kristaps.Zvaigznitis@em.gov.lv |
| (e-pasta adrese) |

16.04.2019.